***A Terület-és Településfejlesztési Operatív Program (TOP) és a Körös-Sárréti Vidékfejlesztési Egyesület Helyi Fejlesztési Stratégiájának (HFS) kapcsolata***

1) Stratégiai célokkal való kapcsolódás

Átfogó célok:

1. A térség környezeti és természeti erőforrásaira alapozott fenntartható gazdaságfejlesztés, a meglévő kapacitások megőrzésének és megerősödésének, valamint újak létrejöttének elősegítésével.
2. Önmagáért felelősséget vállaló és dinamikus fejlődésre képes, kooperatív, újszerű megoldásokat kereső helyi közösség létrehozása.
3. A térségi hagyományok kiemelt kezelésével a helyi identitástudat erősítése.

Specifikus célok:

1. A térségi mikro-vállalkozások versenyképességének és munkahelyteremtő képességének erősítése, a helyben előállított termékek mennyiségi és minőségi fejlesztése, hozzáadott értékének növelése és piacra jutásának elősegítése.
2. A térség meglévő turisztikai kínálatának fejlesztése, országos megjelenésének elősegítése, népszerűsítése.
3. Helyi életminőség javítása a településkép javításával, a rekreációt biztosító közösségi terek kialakításával, hagyományőrző rendezvények lebonyolításával. A civil társadalom közösségépítő, értékteremtő tevékenységének támogatása.
4. Partnerségek ösztönzése és a helyi érzékenység növelése, a hátrányos helyzetű társadalmi csoportok esélyegyenlőségének elősegítése.

2) SWOT-analízishez való kapcsolódás

|  |  |
| --- | --- |
| **ERŐSSÉGEK** | **GYENGESÉGEK** |
| *Természeti és kulturális értékek gazdag tárháza*- jelentős természeti értéket képviselő, védett természeti területek, és Natura 2000 területek- sokszínű táji, (népi-) épített, tárgyi és szellemi örökség (kunhalmok, Mágor)- jelentős, és többnyire kihasználatlan termálvíz készlet (turisztika – alternatív energiaforrás)- jelentős vadászterület- horgásztavak megléte- tradicionális vidéki, falusias hangulat*Éghajlati, természeti adottságok*- napsütéses órák magas száma – napenergia hasznosítás lehetősége- öntözési lehetőségek, öntözésre alkalmas vízbázis- előnyös agro- ökológiai adottságok- összességében alacsony környezetszennyezés- alacsony szél és talajerózió*Közösség*- hagyományokkal rendelkező, múltjára méltán büszke közösség- hagyományokra épülő, a települések életében nagy jelentőséggel bíró kulturális és szabadidős rendezvények- aktív, erős a települések életében meghatározó szereppel bíró civil szervezetek*Turizmus*- újonnan épült, vidékies hangulatú kis szálláshelyek- gyermek- és ifjúsági szálláshelyek- jól képzett, elhivatott szakemberek*Gazdaság*- mezőgazdasági hagyományok- szakértelemmel rendelkező termelők- nagyszámú szabad, olcsó munkaerő- helyi élelmiszerek, és kézműves termékek iránti igény megjelenése | *Kedvezőtlen földrajzi elhelyezkedés*- távoli nagyvárosok- nehéz megközelíthetőség*Demográfiai, képzettségi helyzet/problémák*- elöregedő lakosság- fiatalok elvándorlása- képzett lakosság elvándorlása- alacsony iskolai végzettségűek, és nem megfelelő iskolai végzettségűek magas száma- csökkenő lakosságszám, negatív természetes szaporodás*Társadalmi megújulás készségének hiánya*- személyes újítási/megújulási készség hiánya- mikro-vállalkozások igényeihez alkalmazkodó képzett munkaerő hiánya- szezonális munkák „elkényelmesítik” a munkavállalókat*Helyi infrastruktúra nem elég fejlett*- utak minősége nem megfelelő- belvíz elvezetési rendszer kiépítettlensége*Turisztikai problémák*- a turisztikai szolgáltatások mennyisége, minősége nem megfelelő- a 21. századi igényeket teljes körűen kielégítő, komplex turisztikai attrakciók hiánya- nincs a településeket megkülönböztető imázs, egyéni településkarakter- a térség komplett turisztikai menedzselésének nehézsége valósösszefogás hiányában*Gazdaság*- helyi termékek iránti fizetőképes kereslet alacsony száma- tőkeszegény vállalkozások- kistelepüléseken az aktív vállalkozások hiánya- termékek alacsony feldolgozottsági szintje- alacsony foglalkoztatottság és jövedelemszint*Civil szervezetek*- jelentős forráshiány eszközeik bővítéséhez, cél szerinti feladataik megvalósításához*Hátrányos helyzetű társadalmi csoportok*- önszerveződő, érdekképviseleti szervezetek hiánya/alacsony száma- meglévő képviseleti szervezetek forráshiánya |

3) Társadalmi problémákra való reagálás

Feltárt társadalmi problémák:

* csökkenő lakosságszám,
* elöregedő lakosság,
* fiatalok elvándorlása,
* képzett munkaerő, diplomások elvándorlása,
* kistelepülések elnéptelenedése,
* 14 éven aluliak számának csökkenése, 60 év felettiek számának növekedése,
* magas a legfeljebb 8 általános iskolát végzettek aránya – ezáltal magas a képzettséggel nem rendelkezők aránya,
* magas a munkajövedelemmel nem rendelkező aktív korúak aránya,
* magas munkanélküliség,
* szociális, megélhetési problémák,
* az egyének megújulási/újítási készségeinek, valamint a közösségek együttműködési képességeinek alacsony volta,

(feltárt egyéb problémák: kedvezőtlen, perifériális helyzet; rossz megközelíthetőség; rossz minőségű utak; belvíz problémák, tőkeszegény vállalkozások)